Kruis-dominant, want sy is regshandig. Meer die uitsondering as die reël, het sy met die oefenlopie gehoor.
Anel du Plessis van Smithfield oefen om 'n vuurwapen uit die hand van 'n aanvaller te dwing. Foto: Mlungisi Louw
“Rustig, rustig. Kry die visiere in die middel, net onder die vyf in die wit kol op die teiken,” sê ’n stem naby.
Haar regteroog gaan stadig oop, haar lyf bly oomblikke gevries, soos sy geleer is. Haar snellervinger ontspan en dan laat sak sy haar arms effens en gee ’n laggie. ’n Gat neffens die vyf!
Maar die oorblywende vier koeëls wag, en die smaak van oorwinning is soet. Net so soet soos die reuk van buskruit wat in die lug hang.
“Ek onthou as kind hoe my pa die vroue van die omgewing leer skiet het. Dit was meer as 20 jaar gelede. ’n Mens sien selde advertensies oor skietaktiwiteite wat spesifiek op vroue gerig is.”
“Ons gaan dit verander,” sê sy en kyk oor die skietbaan. Aan die ander kant, 50 m verder, wapper ’n bloedrooi vlag.
Sy roep die vroue nader. Nou om te leer hoe die prentjie van die visiere en die teiken moet lyk. Kemp praat van die “aanlêprentjie”.
“Die agterste visier en voorste korrel moet in lyn wees as jy mik. Mooi gelyk bo en ewe veel lig moet aan weerskante van die voorste korrel uitsteek, as jy na die teiken kyk. Sy hou ’n reusagtige tuisgemaakte model van die visiere voor haar uit, terwyl sy beduie.
“Skiet is soos ’n passie vir my. Dit help met my konsentrasie met wiskunde. En dit laat my veilig voel.”
Anel du Plessis van Smithfield het onveilig begin voel toe sy op ’n veiligheidskamera gemerk het hoe haar tuinwerker deur hul besittings in die huis gaan. Daarna moes sy hoor dat hy en haar huishulp met ’n paar ander ’n plaasaanval beplan.
Marthie Kemp, ’n nasionale skietkampioen van die Suid-Afrikaanse Sport- en Jagfederasie (SASJF) se Vrystaat-tak, wys vir die vroue hoe om ’n handwapen vas te hou. Foto: Mlungisi Louw
Myburgh, wat die selfverdedigingsopleiding behartig, sê die doel is om die vroue te leer om konflik te vermy en krisis-situasies te oorleef as hulle nie ’n vuurwapen by hulle het nie.
“As jy die wapen afgevat het, drop daai magasyn, gooi hom in die teenoorgestelde rigting en hardloop in daai rigting.”
Een is die aanvaller, die ander die kamma-slagoffer wat in een beweging die wapen moet gryp, die magasyn blitsig uitskud en die vuurwapen in ’n teenoorgestelde rigting smyt, voordat sy self laat spaander.
Meer ervare skuts sou die wapen kon afvat, en op die aanvaller rig, maar “hy gaan nie stilstaan nie, hy gaan vir jou kom.”
“Wat het hier verkeerd gegaan? Wat dink julle was die aggressievlak? Daai ou wat jy nou gaan slaan, is die ou wat jou kind in ’n mikrogolf wil sit!” ­
“Ek het voorheen met ’n windbuks geskiet, maar ek dink dit is die rekenaarspeletjies wat my oog in gekry het. Dit mimiek regte elemente, soos die wind.”
Die dag eindig met ’n praatjie deur André Grobler van Firearm Solutions, en lid van SASJF. Hy het vrae oor die lisensiëring en herlisensiëring van vuurwapens en wapenbevoegdheid beantwoord, asook die stappe verduidelik wat gevolg moet word om ’n vuurwapen wettig te besit.